România

Judeţul Alba

Oraşul Abrud

Consiliul Local

**HOTĂRÂREA NR.6**

**privind acordul de principiu în vederea organizării de licitaţie publică pentru concesionarea grajdurilor fostei unităţi militare**

Consiliul local al oraşului Abrud, judeţul Alba, întrunit azi în şedinţă ordinară publică;

Luând în dezbatere proiectul de hotărâre privind acordul de principiu în vederea organizării de licitaţie publică pentru concesionarea grajdurilor fostei unităţi militare, iniţiat de către Primarul oraşului Abrud;

Având în vedere:

* Raportul de specialitate al arhitectului şef înregistrat sub nr.6582/26.01.2010;
* Cererea Asociaţiei Judeţene a Crescătorilor de Bovine Alba, înregistrată la Primăria orş. Abrud sub nr.6322/14.01.2010 prin care solicită concesionarea pe o perioadă de 20 ani a grajdurilor fostei unităţi militare;Statutul şi Actul constitutive al Asociaţiei;
* Raportul de avizare al Comisiei nr.2 din cadrul Consiliului local aBRUD;

Ţinând cont de prevederile:

* OUG nr.54/2006, privind regimul contractelor de concesiune de bunuri proprietate publică, aprobată, modificată şi completată prin Legea nr.22/2007;
* Art.6, alin.2 şi art.16, alin.1 din HGR nr.168/2007, pentru aprobarea Normelor Metodologice de aplicare a OUG nr.54/2006;
* HGR nr.1256/2008 privind transmiterea unui imobil din domeniul public al statului şi din administrarea Ministerului Apărării în domeniul public al oraşului Abrud şi în administrarea Consiliului Local al Oraşului Abrud, jud. Alba;

În baza dispoziţiilor art.36, alin.2, lit.,,c” şi alin.5, lit.,,a”, din Legea nr.215/2001, republicată, cu modificările şi completările ulterioare;

În temeiul art. 45, alin.3 şi art. 115, alin.1, lit.,,b”, din Legea nr. 215/2001, privind administraţia publică locală, republicată, cu modificările şi completările ulterioare;

**H O T Ă R Ă Ş T E :**

**ART.1** Se dă acordul de principiu în vederea organizării de licitaţie publică pentru concesionarea grajdurilor fostei unităţi militare din Abrud , str.1 Mai, nr.2, jud.Alba.

Concesionarea imobilelor cu întreaga procedură prevăzută de OUG nr.54/2006 va fi aprobată printr-o altă hotărâre de consiliu, după reglementarea situaţiei juridice a imobilelor în cauză.

**ART.2** Arhitectul şef din cadrul aparatului de specialitate al primarului va duce la îndeplinire prevederile prezentei hotărâri.

**ART.3** Hotărârea se comunică Instituţiei Prefectului judeţului Alba, Primarului oraşului Abrud, Arhitectului şef din cadrul aparatului de specialitate al primarului şi Asociaţiei Judeţene a Crescătorilor de Bovine Alba.

Prezenta hotărâre a fost adoptată în urma votului favorabil a unui număr de 15 consilieri din totalul de 15 consilier locali în funcţie.

Abrud, 28 ianuarie 2010

Preşedinte de şedinţă, Contrasemnează,

Consilier,Matei Ioan Secretar, Crişan Valeria